  Майя Бывальцева Удмуртиысь Александр Поварницын Россилэн сборноеныз Дуннелэн кубокезлэн куатетӥ люкетаз пыриськоз. Ӵошатсконъёс Италиысь Антхольцын 24-27 толшоре ортчозы, ивортэ Россиысь биатлонистъёслэн огазеяськонзы. Ӵошатскон радлыкын: спринт, уйыса бызён, масс-старт. Италие Дуннелэн кубоказ Россиысь куать биатлонистъёс мынозы - Александр Поварницын, Александр Логинов, Евгений Гараничев, Матвей Елисеев, Дмитрий Малышко, Эдуард Латыпов но Максим Цветков (запасын). Нылкышноослэн сборноязы трос воштӥсьёс ӧвӧл. Вожвылъяськонэ Екатерина Юрлова-Перхт, Ирина Старых, Светлана Миронова, Маргарита Васильева, Анастасия Морозова, Лариса Куклина, Евгения Павлова (запасын) пыриськозы. Тодэ вайытом, азьвылгес Германиысь Арберын IBU-лэн кубокезлэн люкетаз Александр Поварницын нимаз бызьылонын вормиз но уйыса бызёнын куинетӥ луиз.  Тегъёс: Спорт Италия Биатлон Удмуртия Россия АлександрПоварницын  